28.2.2015. Službeni list Europske unije L 57/15 PROVEDBENA ODLUKA KOMISIJE (EU) 2015/321 od 26. veljače 2015. o izmjeni Odluke Komisije 2008/989/EZ kojom se, u skladu s Direktivom Vijeća 1999/105/EZ, ovlašćuju države članice da odlučuju o ekvivalenciji jamstava koja se pružaju za šumski reproduk- cijski materijal koji se uvozi iz određenih trećih zemalja (priopćeno pod brojem dokumenta C(2015) 1045) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 1999/105/EZ od 22. prosinca 1999. o stavljanju na tržište šumskog reprodukcijskog materijala ('), a posebno njezin članak 19. stavak 3., budući da: (1) — Odlukom Vijeća 2008/971/EZ (*) odobrena je jednakovrijednost određenim trećim zemljama u pogledu sustava za odobravanje i registraciju osnovnoga materijala te naknadnu proizvodnju reprodukcijskog materijala od tog osnovnog materijala. Podatci za određene treće zemlje na razini Unije nisu bili dostatni da bi se te treće zemlje uvrstile u navedenu Odluku. Stoga je Komisija donijela Odluku Komisije 2008/989/EZ (*). (2) — Kako bi se spriječili poremećaji u trgovinskih tokova nakon 31. prosinca 2014., primjereno je produljiti razdoblje primjene Odluke 2008/989/EZ do prilagodbe Odluke 2008/971/EZ. (3) = Do buduće izmjene Odluke 2008/971/EZ primjereno je i privremeno ovlastiti države članice da odlučuju u pogledu šumskog reprodukcijskog materijala kategorije ,testirano" proizvedenog u trećim zemljama koje su već navedene u Odluci 2008/971/EZ. (4) — Podaci koje su dostavile države članice pokazuju da uz šumski reprodukcijski materijal podrijetlom iz Novog Zelanda nije priložen glavni certifikat ili službeni certifikat izdan u toj zemlji. Stoga Novi Zeland treba izbrisati s popisa zemalja za koje su države članice ovlaštene donositi odluke u pogledu ekvivalencije jamstava koja se pružaju za šumski reprodukcijski materijal. (5) =— Stoga je Odluku 2008/989/EZ potrebno na odgovarajući način izmijeniti. (6) — Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje, DONIJELA JE OVU ODLUKU: Članak 1. Odluka 2008/989/EZ mijenja se kako slijedi: 1. Članak 3. zamjenjuje se sljedećim: ,Članak 3. Ova se Odluka primjenjuje do 31. prosinca 2019." 2. Prilog se izmjenjuje u skladu s Prilogom ovoj Odluci. () SLL 11,15.1.2000., str. 17. () Odluka Vijeća 2008/971/EZ od 16. prosinca 2008. o jednakovrijednosti šumskog reprodukcijskog materijala proizvedenog u trećim zemljama (SL L 345, 23.12.2008., str. 83.). () Odluka Komisije 2008/989/EZ od 23. prosinca 2008. kojom se, u skladu s Direktivom Vijeća 1999/105/EZ, ovlašćuju države članice da odlučuju o ekvivalenciji jamstava koja se pružaju za šumski reprodukcijski materijal koji se uvozi iz određenih trećih zemalja (SL L 352, 31.12.2008., str. 55.).